Interjeras

Interjeras ( 'vidinis') – pastato ar patalpos arba automobilio, lėktuvo, laivo ar panašios transporto priemonės vidus; meniškai suformuota ir apipavidalinta vidaus erdvė ir jos įrenginiai.

 Pastatų interjeras 
Svarbiausieji interjero kompomentai yra:
 erdvė (vientisa arba suskirstyta);
 įranga (baldai, prietaisai);
 dekoras (paveikslai, kilimai, mozaika ir kt.).

Skirtingos visuomenės formacijos, tautų kultūrinės tradicijos, meno stiliai formavo skirtingus vidaus erdvių formavimo, jų apdailos principus.
 Pirmykščių būstų interjerui būdinga apskritas, stačiakampis arba netaisyklingas planas, vientisa erdvė, negausi įranga.
 Bizantinio stiliaus interjeruose dominavo Rytų šalims būdingas puošnumas ir spalvingumas, buvo gausiai vartojama mozaika, inkrustacija.
 Gotikiniam interjerui būdinga sudėtingos kompozicijos vidaus erdvė, ištęstų formų baldai ir skulptūros, spalvingi stilizuoto piešinio vitražai.
 Renesanso interjeruose dominavo simetriška, horizontaliai skaidyta erdvė su sijinėmis kesoninėmis lubomis, plokščiais bei cilindriniais skliautais, antikinių formų baldai, monumentali sienų tapyba, gobelenai.
 Baroko (ypač rokoko) interjerui būdinga kreivų linijų planai, išlankstytų architektūrinių formų ir linijų suskaidyta erdvė, įvairaus silueto baldai, intensyvus apšvietimas, įvairi puošyba (freskos, skulptūros, kilimai, šviestuvai ir kt.)
 Klasicizmo interjere dominavo taisyklingas erdvės skaidymas, santūrumas, saikingas dekoras.

Kategorija:Interjeras